Vegna ofstækis þingmanns VG er ástæða að óska eftir upplýsingum um stefnu flokks hans í útlendingamálunum sem vega sífellt þyngra í stjórnmálaumræðum hér og meðal nágrannaþjóða . Það er til marks um kosningabaráttu vinstri grænna ( VG ) hve fljótt frambjóðendir flokksins hlupu til í því skyni að sverta Sjálfstæðisflokkinn vegna stefnu hans í útlendingamálum eftir að Ásmundur Friðriksson , þingmaður flokksins , lýsti sjónarmiðum sínum í grein í Morgunblaðinu laugardaginn 14. október . Greinin er skoðun Ásmundar og endurspeglar viðhorf hóps kjósenda en lýsir ekki stefnu Sjálfstæðisflokksins eins og Ásmundur hefur sjálfur áréttað . Kolbeinn Óttarsson Proppé , þingmaður VG , sakaði Ásmund um það sem hann kallar „ fátækrarasisma “ . Að gripið sé til rasistastimpilsins sýnir hve þráðurinn er stuttur í þessum málaflokki . Ofstækið spillir umræðunum og fælir þá frá þátttöku sem vilja taka málið öðrum tökum , svipuðum þeim sem tíðkast í nágrannalöndunum . Vegna ofstækis þingmanns VG er ástæða að óska eftir upplýsingum um stefnu flokks hans í útlendingamálunum sem vega sífellt þyngra í stjórnmálaumræðum hér og meðal nágrannaþjóða . Á vefsíðu VG má sjá fyrirsagnir um ýmsa stefnuflokka en engin þeirra snýst um útlendingamál . Þar eins og í öðrum málaflokkum kaupa kjósendur köttinn í sekknum ákveði þeir að veita VG stuðning sinn . Í kafla sem ber fyrirsögnina Friðsamleg alþjóðasamskipti segir VG aðeins : „ Sífellt fleiri eru á flótta í heiminum undan stríðsátökum og afleiðingum loftslagsbreytinga . Ísland þarf að axla ábyrgð í þessum efnum . Þess vegna eigum við að taka á móti umtalsvert fleiri flóttamönnum og tryggja til þess fjármuni og aðstöðu . Jafna þarf aðstæður hælisleitenda og svokallaðra kvótaflóttamanna og tryggja fullnægjandi framkvæmd nýrra útlendingalaga með fjármagni og mannafla þannig að hún sé í takt við ákvæði Barnasáttmála Sameinuðu þjóðanna . “ Þetta er svo almennt orðað að ógjörningur er að átta sig á hvað fyrir VG vakir . Hvað felst í því að „ jafna ... aðstæður hælisleitenda og svokallaðra kvótaflóttamanna “ ? Veit það í raun nokkur ? Er ætlunin að opna hér landamæri á sama tíma og nágrannaþjóðir loka sínum landamærum ? Óljós áform VG verða dýrkeypt í framkvæmd hvernig sem á málið er litið . Sjálfstæðisflokkurinn hefur mótað skýra stefnu sem hann kynnir undir fyrirsögninni Málefni útlendinga á vefsíðu sinni . Þar segir meðal annars : „ Mikill árangur hefur náðst við styttingu málsmeðferðartíma við meðferð umsókna um alþjóðlega vernd að undanförnu og við að hraða brottför þeirra sem sækja um vernd að tilhæfulausu . Margt er þó enn ógert og því er mikilvægt að hrinda í framkvæmd boðaðri vinnu dómsmálaráðherra Sjálfstæðisflokksins um þverpólitísks samráðsvettvang um útlendingalöggjöfina . “ Þarna er vikið að því sem sem er brýnast í útlendingamálum á líðandi stundu . Það er að fækka sem mest tilhæfulausum umsóknum um hæli . Það verður gert með skilvirkri landamæragæslu og skjótri framkvæmd sem fælir þá frá að koma hingað sem eiga það erindi eitt að nýta sér félagslega kerfið . Að sporna gegn slíkum heimsóknum kallar Kolbeinn Óttarsson Proppé einfaldlega „ fátækrarasisma “ . Flokkur hans ætlar greinilega allt aðra leið .